बुलबुले
बुलबुले (उर्दू: بلبلے‎) एक पाकिस्तानी उर्दू भाषा में बनी पारिवारिक हास्य धारावाहिक है, जो एक पाकिस्तानी परिवार के बारे में है। इस धारावाहिक का निर्देशन राणा रिज़्वान ने और निर्माण नबील ने किया है। इसकी कहानी अली इमरान और सबा हसन ने लिखी है। इस धारावाहिक के निर्माता के अलावा, नबील इसमें मुख्य भूमिका भी निभा रहे हैं। हिना दिलपज़ीर के मुमताज़ नाम की भूमिका के साथ आने के बाद इस शो ने काफी प्रसिद्धि प्राप्त की। इसका प्रसारण अरे डिजिटल पर 22 अक्टूबर 2009 से शुरू हुआ और बाद में इसका प्रसारण यूके में भी हुआ। ये सबसे अधिक टीआरपी के साथ सफल हास्य धारावाहिक बना और पाकिस्तान में सबसे ज्यादा समय तक चलने वाले टीवी धारावाहिक भी बन गया।